
Parlamentul  României

Camera  Deputaţilor
Comisia pentru Sănătate şi Familie
                   Nr. 28/ 68 / 10  martie  2004

BIROULUI PERMANENT

AL

CAMEREI DEPUTAŢILOR,
Vă înaintăm, alăturat, raportul asupra proiectului de Lege pentru respingerea Ordonanţei Guvernului nr.1/2004 privind măsuri financiare în sistemul sanitar ( PLX nr.70/2004 ) , adoptat de către Senat în şedinţa din 23 februarie 2004 şi trimis comisiei  pentru examinare,  în fond,  în procedură obişnuită, cu adresa nr.PLX nr.70  din 1 martie 2004.


La întocmirea raportului, comisia a avut în vedere avizul Comisiei pentru buget, finanţe şi bănci, precum şi  avizul Consiliului Legislativ.


În raport de obiectul şi conţinutul său, proiectul de lege face parte din categoria legilor ordinare, în conformitate cu prevederile articolului 76 alineatul (2) din Constituţia României, republicată.

                     PREŞEDINTE,                                           SECRETAR,

DEP.ACAD.PROF.DR.MIRCEA IFRIM          DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
                   Nr. 28/ 68 / 10  martie 2004 

R A P O R T

asupra proiectului de Lege pentru respingerea Ordonanţei Guvernului nr.1/2004 privind măsuri financiare în sistemul sanitar 

( PLX nr.70/2004 )

1. Cu adresa nr.PLX nr.70  din 1 martie 2004, Comisia pentru sănătate şi familie a fost sesizată cu dezbaterea şi avizarea în fond, în procedură obişnuită, a proiectului de Lege pentru respingerea Ordonanţei Guvernului nr.1/2004 privind măsuri financiare în sistemul sanitar ( PLX nr.70/2004 ), adoptat de Senat în şedinţa din 23 februarie 2004.

La întocmirea raportului, comisia a avut în vedere avizul Comisiei pentru buget, finanţe şi bănci, precum şi avizul Consiliului Legislativ.

Prin Ordonanţa Guvernului nr.12/2004 pentru reglementarea unor măsuri financiare în sistemul sanitar au fost preluate şi completate prevederile care fac obiectul Ordonanţei Guvernului nr.1/2004 privind măsuri financiare în sistemul sanitar. În consecinţă, Ordonanţa Guvernului nr.1/2004 a rămas fără obiect.

Faţă de cele prezentate mai sus, comisia propune Plenului Camerei Deputaţilor spre dezbatere şi aprobare proiectul de lege, în forma înaintată de Senat.

2. Proiectul de lege  face parte din categoria legilor ordinare , potrivit prevederilor articolului 76 alineatul (2) din Constituţia României, republicată.

3. La lucrările comisiei au participat ca invitaţi domnul George Pavelescu, secretar de stat al Ministerului Sănătăţii  şi doamna Cristina Bărbuţă, director general al Direcţiei generale a bugetului din Ministerul Sănătăţii .

4. La lucrările comisiei din totalul de 16 membri, au fost prezenţi 15 deputaţi.

Raportul comisiei a fost adoptat în unanimitate.

5. Proiectul de lege, potrivit art.75 din Constituţia României, republicată şi art.86 din Regulamentul Camerei Deputaţilor, astfel cum a fost modificat prin Hotărârea Camerei Deputaţilor nr.23/2003, este de competenţa decizională a Camerei Deputaţilor.

În urma dezbaterii, Comisia pentru sănătate şi familie propune Plenului  Camerei Deputaţilor admiterea prezentului proiect de Lege pentru respingerea Ordonanţei Guvernului nr.1/2004 privind măsuri financiare în sistemul sanitar, în forma adoptată de către Senat.
                     PREŞEDINTE,                                           SECRETAR,

DEP.ACAD.PROF.DR.MIRCEA IFRIM          DEP.FARM.ION BURNEI
_966928264.unknown

